ஈதென்று சொல்லுவோமி யாம். (05) பதப்பிரிப்பு: அம் தமிழால் நல்கலைகள், ஆய்ந்து உரைத்த ஆழ்வார்கள், இந்த உலகில் இருள்நீங்க, வந்து உதி்த்த, மாதங்கள் நாள்கள்தமை, மண்ணுலகோர் தாம் அறிய, ஈது என்று, யாம் சொல்லுவோம். முதலாழ்வார்கள் திருவவதாரத் திருநாள் ஐப்பசியி லோண மவிட்டஞ் சதயமிவை ஒப்பிலவா நாள்க ளுலகத்தீர்- எப்புவியும் பேசுபுகழ்ப் பொய்கையார் பூதத்தார் பேயாழ்வார் தேசுடனே தோன்றுசிறப் பால். (06) பதப்பிரிப்பு: உலகத்தீர்! எப்புவியும் பேசு புகழ், பொய்கையார், பூதத்தார், பேயாழ்வார், தேசுடனே தோன்று சிறப்பால், ஒப்பு இலவாம் நாள்கள், ஐப்பசியில் ஓணம் அவிட்டம் சதயம் இவை.